2004/245/EY: Komission päätös, tehty 9 päivänä maaliskuuta 2004, päätösten 2000/585/EY ja 97/222/EY muuttamisesta luonnonvaraisen ja tarhatun riistan lihan ja tiettyjen riistasta saatavien lihavalmisteiden Islannista tapahtuvan tuonnin osalta (ETA:n kannalta merkityksellinen teksti) (tiedoksiannettu numerolla K(2004) 701)



Virallinen lehti nro L 077 , 13/03/2004 s. 0062 - 0070



Komission päätös, tehty 9 päivänä maaliskuuta 2004, päätösten 2000/585/EY ja 97/222/EY muuttamisesta luonnonvaraisen ja tarhatun riistan lihan ja tiettyjen riistasta saatavien lihavalmisteiden Islannista tapahtuvan tuonnin osalta (tiedoksiannettu numerolla K(2004) 701) (ETA:n kannalta merkityksellinen teksti) (2004/245/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon terveyttä ja eläinten terveyttä koskevista ongelmista nautaeläinten, sikojen, lampaiden ja vuohien sekä tuoreen lihan tai lihavalmisteiden tuonnissa kolmansista maista 12 päivänä joulukuuta 1972 annetun neuvoston direktiivin 72/462/ETY(1) ja erityisesti sen 21 b artiklan 4 kohdan b alakohdan, ottaa huomioon eläinten terveyttä koskevista vaatimuksista yhteisön sisäisessä tuoreen siipikarjanlihan kaupassa ja tuonnissa kolmansista maista 26 päivänä kesäkuuta 1991 annetun neuvoston direktiivin 91/494/ETY(2) ja erityisesti sen 9 artiklan 1 kohdan ja 11 artiklan 1 kohdan a alakohdan, ottaa huomioon eläinten terveyttä ja kansanterveyttä koskevista vaatimuksista sellaisten tuotteiden yhteisön sisäisessä kaupassa ja yhteisöön tuonnissa, joita eivät koske direktiivin 89/662/ETY ja, taudinaiheuttajien osalta, direktiivin 90/425/ETY liitteessä A olevassa I luvussa mainittujen erityisten yhteisön säädösten kyseiset vaatimukset 17 päivänä joulukuuta 1992 annetun neuvoston direktiivin 92/118/ETY(3) ja erityisesti sen 10 artiklan, ottaa huomioon kansanterveyttä ja eläinten terveyttä koskevista ongelmista luonnonvaraisen riistan tappamisessa ja luonnonvaraisen riistan lihan markkinoille saattamisessa 16 päivänä kesäkuuta 1992 annetun neuvoston direktiivin 92/45/ETY(4) ja erityisesti sen 16 artiklan 3 kohdan, ottaa huomioon ihmisravinnoksi tarkoitettujen eläinperäisten tuotteiden tuotantoon, jalostukseen, jakeluun ja yhteisön alueelle tuomiseen liittyvistä eläinten terveyttä koskevista säännöistä 16 päivänä joulukuuta 2002 annetun neuvoston direktiivin 2002/99/EY(5) ja erityisesti sen 8 artiklan 1 ja 4 kohdan, sekä katsoo seuraavaa: (1) Komission päätöksessä 2000/585/EY(6) vahvistetaan eläinten terveyttä ja kansanterveyttä koskevat vaatimukset ja eläinlääkärintodistukset luonnonvaraisen ja tarhatun riistan lihan ja kaninlihan tuonnissa kolmansista maista. (2) Islanti on pyytänyt, että jäsenvaltiot sallivat tarhatun ja luonnonvaraisen riistan lihan ja riistasta saatavien lihavalmisteiden tuonnin sieltä. (3) Eläinten terveydellinen tilanne on Islannissa tyydyttävä, ja sieltä on sallittua tuoda nauta-, lammas-, vuohi- ja sikaeläinten lihaa sekä kavioeläinten lihaa ja se sisältyy tuoreen siipikarjanlihan osalta jo komission päätöksen 94/85/EY(7) liitteeseen. (4) Komission päätöksessä 97/222/EY(8) vahvistetaan luettelo kolmansista maista tai niiden osista, joista on sallittua tuoda lihavalmisteita. (5) Jäsenvaltioille olisi sallittava tarhatun ja luonnonvaraisen riistan lihan ja riistasta saatavien lihavalmisteiden tuonti Islannista. (6) Serbia ja Montenegron ISO-koodi on lisäksi tarvittaessa saatettava ajan tasalle. (7) Päätöksiä 2000/585/EY ja 97/222/EY olisi sen vuoksi muutettava vastaavasti. (8) Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset, ON TEHNYT TÄMÄN PÄÄTÖKSEN: 1 artikla Korvataan päätöksen 2000/585/EY liite II tämän päätöksen liitteellä I. 2 artikla Korvataan päätöksen 97/222/EY liitteessä oleva II osa tämän päätöksen liitteellä II. 3 artikla Tätä päätöstä sovelletaan 20 päivästä maaliskuuta 2004. 4 artikla Tämä päätös on osoitettu kaikille jäsenvaltioille. Tehty Brysselissä 9 päivänä maaliskuuta 2004. Komission puolesta David Byrne Komission jäsen (1) EYVL L 302, 31.12.1972, s. 28. Direktiivi sellaisena kuin se on viimeksi muutettuna asetuksella (EY) N:o 807/2003 (EUVL L 122, 16.5.2003, s. 36). (2) EYVL L 268, 24.9.1991, s. 35. Direktiivi sellaisena kuin se on viimeksi muutettuna direktiivillä 1999/89/EY (EYVL L 300, 23.11.1999, s. 17). (3) EYVL L 62, 15.3.1993, s. 49. Direktiivi sellaisena kuin se on viimeksi muutettuna komission päätöksellä 2003/721/EY (EUVL L 260, 11.10.2003, s. 21). (4) EYVL L 268, 14.9.1992, s. 35. Direktiivi sellaisena kuin se on viimeksi muutettuna asetuksella (EY) N:o 806/2003 (EUVL L 122, 16.5.2003, s. 1). (5) EYVL L 18, 23.1.2001, s. 11. (6) EYVL L 251, 6.10.2000, s. 1. Päätös sellaisena kuin se on viimeksi muutettuna päätöksellä 2004/118/EY (EUVL L 36, 7.2.2004, s. 34). (7) EYVL L 44, 17.2.1994, s. 31. Päätös sellaisena kuin se on viimeksi muutettuna päätöksellä 2004/118/EY. (8) EYVL L 89, 4.4.1997, s. 39. Päätös sellaisena kuin se on viimeksi muutettuna päätöksellä 2004/118/EY. LIITE I (päätöstä 2000/585/EY muuttava) "LIITE II Luonnonvaraisen ja tarhatun riistan lihan ja kaninlihan todistusten antamiseksi vaadittavat eläinten terveyttä koskevat takeet >TAULUKON PAIKKA> Huom. (y) Yhteisöön voidaan tuoda 7 päivän heinäkuuta 2002 jälkeen ja ennen 23 päivää joulukuuta 2002 teurastetuista eläimistä ja 7 päivän kesäkuuta 2003 jälkeen teurastetuista eläimistä tuotettua lihaa. (x) Yhteisöön voidaan tuoda 7 päivän maaliskuuta 2002 jälkeen teurastetuista eläimistä tuotettua lihaa." LIITE II (päätöstä 97/222/EY muuttava) "II OSA Kolmannet maat tai niiden osat, joista saa tuoda lihavalmisteita Euroopan yhteisöön >TAULUKON PAIKKA> (2) Kotieläiminä pidettyjen sikojen tuoreesta lihasta saadut lihavalmisteet päätöksen 98/371/EY, sellaisena kuin se on viimeksi muutettuna, mukaisesti. (3) Tarhattujen sorkkajalkaisten riistaeläinten (siat) tuoreesta lihasta saadut lihavalmisteet. - Todistusta ei ole laadittu, eikä lihavalmisteiden tuonti ole sallittua."